24PES-350

Unión del Pueblo Navarro (UPN) talde parlamentarioari atxikitako foru parlamentari Ángel Ansa Echegaray jaunak idatziz erantzuteko galdera egin du, Nafarroako Gazteriaren Kontseiluaren egoerari buruz (11-24/PES-00350). Hona hemen Nafarroako Gobernuko Etxebizitzako, Gazteriako eta Migrazio Politiketako kontseilariak horretaz ematen duen informazioa:

1. Nafarroako Gazteriaren Institutuak ez du modu fidagarrian jakin Nafarroako Gazteriaren Kontseiluak ez ordaintze posiblerik duenik.
2. Nafarroako Gazteriaren Institutuaren zuzendari kudeatzailearen martxoaren 9ko 6E/2023 Ebazpen bidez, dirulaguntza izendun bat eman zen Dirulaguntzei buruzko azaroaren 9ko 11/2005 Foru Legearen 17.2.a) artikuluarekin bat etorriz.

Halaber, kontuan hartuta Nafarroako Gazteriaren Kontseiluari ordaindutako zenbatekoa azkenean erakunde horrek justifikatutakoa baino handiagoa izan zela, ordaindutako dirulaguntzatik egikaritu ez zen zatia itzultzeko espedientea hasi zen. Hori horrela, Nafarroako Gazteriaren Institutuaren zuzendari kudeatzailearen otsailaren 12ko 8E/2024 Ebazpen bidez, erabaki zen itzultzeko espediente hori amaitzea, eta Nafarroako Gazteriaren Kontseiluari agindu zitzaion 7.571,08 euro itzultzeko, gehi 243 euro berandutze interesetan.

Behin ordaintzeko borondatezko epea amaitu ondoren, premiamendu bidez ordaintzeko betearazte aldia hasi zen. Nafarroako Foru Ogasunak ematen ahalko du horren egoeraren eta kasuko berandutze interesen berri.

3, 4 eta 5. Nafarroako Gazteriaren Institutuak ez dauka informaziorik Nafarroako Gazteriaren Kontseiluak Nafarroako Foru Ogasunarekin, Gizarte Segurantzarekin eta beste pertsona nahiz erakunde eta enpresa batzuekin izaten ahal dituen zorrei buruz.

Hori guztia jakinarazten dizut, Nafarroako Parlamentuko Erregelamenduaren 215.artikulua betez.

Iruñean, 2024ko irailaren 25ean

Etxebizitzako, Gazteriako eta Migrazio Politiketako kontseilaria: Begoña Alfaro García